CELEX: 22011D0094
Language: bg
Date: 2011-09-30 00:00:00
Title: Решение на Съвместния комитет на ЕИП № 94/2011 от 30 септември 2011 година за изменение на приложение I (Ветеринарни и фитосанитарни въпроси) към Споразумението за ЕИП

1.12.2011   
            
            
               BG
            
            
               Официален вестник на Европейския съюз
            
            
               L 318/31
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 94/2011
   от 30 септември 2011 година
   за изменение на приложение I (Ветеринарни и фитосанитарни въпроси) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение I към Споразумението беше изменено с Решение на Съвместния комитет на ЕИП № 63/2011 от 1 юли 2011 г. (1).
            
         
               (2)
            
            
               Решение 2011/7/ЕС на Комисията от 7 януари 2011 г. за изменение на приложение XI към Директива 2003/85/ЕО на Съвета по отношение на списъка с лаборатории, оправомощени да работят с жив вирус на шап (2) следва да бъде включено в Споразумението.
            
         
               (3)
            
            
               Настоящото решение се отнася до законодателството относно живи животни, различни от риби и аквакултури. Законодателството във връзка с тези въпроси не се прилага за Исландия, съгласно посоченото в параграф 2 от уводната част на глава I от приложение I към Споразумението. Следователно настоящото решение не се прилага по отношение на Исландия.
            
         
               (4)
            
            
               Настоящото решение се отнася до законодателството относно ветеринарните въпроси. Законодателството във връзка с ветеринарните въпроси не се прилага за Лихтенщайн, докато приложението на споразумението между Европейската общност и Конфедерация Швейцария за търговия със селскостопански продукти не включи и Лихтенщайн, както е посочено в секторните адаптации към приложение I. Следователно настоящото решение не се прилага Лихтенщайн,
            
         ПРИЕ НАСТОЯЩОТО РЕШЕНИЕ:
   Член 1
   В приложение I, глава I, част 3.1 на Споразумението към точка 1a (Директива 2003/85/ЕО на Съвета) се добавя следното тире:
   
               „—
            
            
               
                  32011 D 0007: Решение 2011/7/ЕС на Комисията от 7 януари 2011 г. (ОВ L 5, 8.1.2011 г., стр. 27).“
            
         Член 2
   Текстовете на Решение 2011/7/ЕС на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 октомври 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 30 септември 2011 година.
      
         
            За Съвместния комитет на ЕИП
         
         
            Председател
         
         Kurt JÄGER
      
   
   
      (1)  ОВ L 262, 6.10.2011 г., стр.16.
   
      (2)  ОВ L 5, 8.01.2011 г., стр. 27.
   
      (3)  Без отбелязани конституционни изисквания.